|  |  |
| --- | --- |
|  |  |
|  |
|  |
|  |
|  |
|  |

1. Laki puolustusvoimista (551/2007) 14 § (509/2013)
2. Laki oikeudenkäynnistä hallintoasioissa (808/2019)
3. Hallintolaki (434/2003)
4. PVHSMK – PEOIKOS 105 HR927/1.11.2021 Toiminta Puolustusvoimien tilapäiseen käyttöön otetuilla kiinteistöillä

|  |
| --- |
| KIINTEISTÖJEN TILAPÄINEN KÄYTTÄMINEN PUOLUSTUSVOIMIEN SOTILAALLISEEN HARJOITUSTOIMINTAAN PANSSARIPRIKAATIN PAIKALLISPUOLUSTUSHARJOITUKSESSA KANTA-HÄME 2/2023 |

Puolustusvoimilla on oikeus tilapäisesti käyttää muita kuin pysyvässä käytössään olevia kiinteistöjä, jos se on sotilaallisen harjoitustoiminnan kannalta välttämätöntä. Puolustusvoimat ei kuitenkaan saa aiheuttaa tarpeetonta haittaa tai vahinkoa omaisuudelle.

Maavoimien esikunta (MAAVE) johtaa valtakunnallisen paikallispuolustuksen (PAPU) harjoituskokonaisuuden. Panssariprikaatin johtamaan paikallispuolustusharjoitukseen ”Kanta-Häme 2/23” liittyy Hämeen aluetoimiston paikallispuolustusharjoitus. Hämeen aluetoimiston johtama paikallispuolustusharjoitus järjestetään Lahden **alueella 4.-8.9.2023 välisenä aikana.**

Harjoitusalue on esitetty liitteessä 1 olevassa kartassa.

Koska puolustusvoimat tarvitsee samalla kertaa käyttöönsä laajan alueen, jolla on huomattava määrä kiinteistöjä tai kiinteistöillä on huomattava määrä omistajia tai haltijoita, puolustusvoimien alue- tai paikallishallintoviranomainen tai harjoituksen johtaja voi päättää kiinteistöjen käyttämisestä. Päätös voidaan tällöin antaa tiedoksi hallintolain [(434/2003)](file:///C:\Users\msu48843\AppData\Local\Temp\2003\20030434) mukaisella yleistiedoksiannolla.

Hämeen aluetoimiston johtama paikallispuolustusharjoitus ”Kanta-Häme 2/23” ei ole toteutettavissa sen laadun perusteella pelkästään puolustusvoimien pysyvässä käytössä olevilla alueilla.

Sodanajan joukkojen harjoittaminen edellyttää ajoittain laajojen alueiden käyttöä. Näin kyetään harjoittamaan joukkojen taktisesti oikeita käyttöperiaatteita. Tällä perusteella puolustusvoimilla on välttämätön tarve käyttää tilapäisesti sotilaalliseen harjoitustoimintaan muita kuin pysyvässä käytössään olevia kiinteistöjä.

Puolustusvoimilla ei ole kuitenkaan oikeutta käyttää rakennuksia, niihin liittyviä piha- ja puutarha-alueita, korjaamattomia viljelysmaita, eikä maa- ja metsätaloudellisia koekenttiä.

Kiinteistön käyttämisestä aiheutuneesta vahingosta suoritetaan kiinteistön omistajalle tai haltijalle käyvän hinnan mukainen korvaus. Vahingon ilmetessä pyydetään ottamaan yhteyttä harjoituksen aikana harjoituksen ympäristövastaavaan vahingon laadun ja määrän toteamiseksi. Harjoituksen jälkeen todettujen vahinkojen osalta pyydetään ottamaan yhteyttä Hämeen aluetoimistoon.

Tämä hallinnollinen päätös annetaan tiedoksi yleistiedoksiantona puolustusvoimat.fi -verkkosivuilla (ajankohtaista – Kuulutuksen ja yleistiedoksiannot) **liitteen 2** mukaisesti.

Kiinteistön käyttöä koskevaa päätöstä voidaan noudattaa muutoksenhausta huolimatta, jollei hallinto-oikeus kiellä täytäntöönpanoa. Kiinteistön käyttöä koskevaa sopimusta koskeva riita käsitellään hallintoriita-asiana hallinto-oikeudessa siten kuin laissa oikeudenkäynnissä hallintoasioissa säädetään.

Asiaa Hämeen aluetoimistossa hoitaa majuri Janne Parkkonen puh 0299 484 110.

Tähän päätökseen ei voi hakea muutosta valittamalla. Tähän päätökseen tyytymätön voi vaatia kirjallisesti oikaisua. Oikaisuvaatimusohje on **liitteenä 3.**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Aluetoimiston Päällikkö | | | Everstiluutnantti | Kai Naumanen | |  | | |  | | | Sektorijohtaja | | | Majuri | Janne Parkkonen | |  | | |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET | Liite 1 Harjoitusalue  Liite 2 Yleistiedoksianto  Liite 3 Oikaisuvaatimusohje |

|  |  |
| --- | --- |
| JAKELU | PSPR E koulos postin käsittelijät  PSPR E opos postin käsittelijät  PSPR HÄMALTSTO postin käsittelijät  Lahden kaupunki  PE Mediatuotantotiimi virkapostin käyttäjät |

|  |  |
| --- | --- |
| TIEDOKSI | MAAVE |